Anna Sueangam-iam

Si Anna Sueangam-iam (    , RTGS : Aenna Suea-ngam-iam,  ; ipinanganak noong 10 Nobyembre 1998) ay isang Taylandesang aktres at titulado sa patimpalak ng kagandahan na kinoronahan bilang Miss Universe Thailand 2022. Si Sueangam-iam ang kumatawan sa bansang Taylandiya sa Miss Universe 2022, kung saan wala itong pagkakalagay.

 Buhay at pag-aaral 
Ipinanganak si Sueangam-iam noong 10 Nobyembre 1998 sa Bangkok, Taylandiya. Noong siya'y bata pa, nagtatrabaho ang kaniyang mga magulang bilang mga basurero para sa Bangkok Metropolitan Administration sa Bangkok. Dahil sa paghihirap ng kaniyang mga magulang, nanatili siya sa kanyang lola sa tuhod na isang madreng budista hanggang sa makatapos siya ng kolehiyo. Nagtapos si Sueangam-iam na may first-class honor (gintong medalya) mula sa Faculty of Liberal Arts and Science sa Pamantasang Kasetsart. Si Sueangam-iam ay sangkapat na Aleman.

 Mga paligsahan ng kagandahan 

 Miss Thailand 2020 
Dati nang lumahok si Sueangam-iam sa Miss Thailand 2020 pageant sa Chiang Mai International Convention and Exhibition Center sa Chiang Mai kung saan siya ay nakapasok sa Top 16.

 Miss Universe Thailand 2022 
Pagkatapos lumahok sa Miss Thailand 2020, kasunod na lumahok si Sueangam-iam sa Miss Universe Thailand 2022 na ginanap noong 30 Hulyo 2022 sa True Icon Hall sa Bangkok. Iginawad kay Sueangam-iam ang mga parangal na Miss Metaverse By Bitkub, Miss Photogenic, at Miss Smart Life By True 5 G. Mula sa dalawampu't-siyam na kalahok, napabilang siya sa labinlimang mga semi-finalist sumabak sa swimsuit competition at sa labing-isang mga semi-finalist sumabak sa evening gown competition.

Pagkatapos ng evening gown competition, napabilang si Sandhu bilang isa sa limang pinalista na kakalahok sa question and answer round. Itinanong sa kanya: "If you were to choose to donate by putting money in a donation box and you could only choose one box, which would you choose: Health, Education or the Environment and why?", kung saan ipinarating niya sa Taylandes na isinalin sa Ingles:Pagkatapos ng komeptisyon, kinoronahan ni Miss Universe Thailand 2021 Anchilee Scott-Kemmis si Sueangam-iam bilang Miss Universe Thailand 2022.

 Miss Universe 2022 
Bilang Miss Universe Thailand 2022, si Sueangam-iam ang kumatawan sa Taylandiya sa Miss Universe 2022. Nabigo itong magkaroon ng pagkakalagay. Bagama't nabigong makapasok bilang isa sa labing-anim na semi-finalist, pinarangalan si Sueangam-iam ng Social Impact Award.

 Mga sanggunian 

 Panlabas na kawing 



Kategorya:Nabubuhay na mga tao
Anna Sueangam-iam
Kategorya:Miss Universe
Category:Articles with hCards